ยุติธรรมนำธงช่วยคนเป็นหนี้ เพิ่มดีกรีศูนย์ฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ยุติธรรมเดินเครื่องยกชั้นศูนย์ช่วยเหลือลูกหนี้เป็นองค์กรมหาชน
พ.ต.อ.ทวี สอดส่อง รองปลัดกระทรวงยุติธรรม หัวหน้ากลุ่มภารกิจด้านบริหารความยุติธรรมเปิดเผยภายหลังการสัมมนาเชิงปฏิบัติการ “สร้างทักษะแนวคิดวิธีการให้ความช่วยเหลือลูกหนี้ที่ไม่ได้รับความเป็นธรรม” ว่า ที่ประชุมเห็นชอบในแนวทางการยกระดับ ศูนย์ช่วยเหลือลูกหนี้ที่ไม่ได้รับความเป็นธรรม (ศนธ.) กระทรวงยุติธรรม ขึ้นเป็นองค์กรมหาชน แต่มิได้ควบคุมโดยพนักงานของรัฐ
ที่ประชุมเห็นว่า นอกจากเจ้าหน้าที่และผู้บริหารกระทรวงยุติธรรมจะดูแลองค์กรนี้แล้ว ควรจะมีตัวแทนหน่วยงานที่จะเข้าร่วมบริหาร เช่น สมาคมนักบัญชี บริษัทประเมินกลาง ศาลยุติธรรม ตำรวจปราบปรามเศรษฐกิจ กรมบังคับคดี นักจิตวิทยา 
นอกจากนี้ จะจัดตั้งกองทุนต่อสู้เรียกความยุติธรรมในเรื่องปัญหาหนี้สินของประชาชน 
สำหรับศูนย์ช่วยเหลือลูกหนี้ที่ไม่ได้รับความเป็นธรรมนี้ มีภารกิจหลักในการช่วยเหลือด้านกฎหมาย การฟ้องร้องดำเนินคดีและการบังคับคดี
นอกจากนี้ ยังเสนอให้ออกกฎหมายให้จดทะเบียนผู้ปล่อยกู้ และกำหนดให้ผู้ปล่อยเงินกู้ต้องจดทะเบียนภาษีธุรกิจเฉพาะกับกรมสรรพากรเพื่อให้เสียภาษี
พ.ต.อ.ทวี กล่าวว่า จะจัดทำข้อเสนอให้นายพีระพันธุ์ สาลีรัฐวิภาค รมว.ยุติธรรม เพื่อพิจารณาและกำหนดแนวทางช่วยเหลือเยียวยาลูกหนี้ที่ไม่ได้รับความเป็นธรรม